**Javna agencija za knjigo Republike Slovenije** na podlagi Zakona o Javni agenciji za knjigo Republike Slovenije (Uradni list RS, št. 112/07, 40/12 – ZUJF in 63/13), Zakona o uresničevanju javnega interesa za kulturo (Uradni list RS, št. 77/07 – UPB, 56/08, 4/10, 20/11 in 111/13, 68/16, 61/17 in 21/18 – ZnOrg), Pravilnika o izvedbi postopkov javnega poziva in javnega razpisa s področja knjige (Uradni list RS, št. 107/15) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 62/18) **objavlja**

**Javni razpis za sofinanciranje kulturnih projektov na področju**

**elektronskega založništva za leto 2021**

**(v nadaljevanju: JR9–E–ZALOŽNIŠTVO–2021)**

1. **Naziv in sedež naročnika**

Javna agencija za knjigo Republike Slovenije, Metelkova 2b, 1000 Ljubljana.

1. **Predmet in cilji javnega razpisa**

Predmet javnega razpisa je:

* **Elektronske in zvočne knjige (EZ-K):** sofinanciranje izdelave in objave kakovostnih izvirnih in prevodnih leposlovnih, esejističnih in humanističnih elektronskih in zvočnih knjig za odrasle, mladino in otroke v slovenskem jeziku;
* **Spletni mediji (SM):** sofinanciranje kulturnih projektov literarne kritike aktualne izvirne in prevodne knjižne produkcije za odrasle, mladino in otroke, sofinanciranje analiz in refleksij s področja založništva in širše s področja knjige ter refleksij širše kulture in družbe v povezavi z literaturo.

JAK bo kulturne projekte na področju elektronskega založništva v letu 2021 podprla v skladu z naslednjimi dolgoročnimi cilji:

* pospeševanje nastajanja kakovostnih izvirnih in prevodnih leposlovnih, esejističnih in humanističnih elektronskih in zvočnih knjig za odrasle, mladino in otroke v slovenskem jeziku, s poudarkom na delih sodobnih avtorjev;
* večanje dostopnosti elektronskih in zvočnih knjig v slovenščini;
* pospeševanje nastajanja in objavljanja kakovostnih kritiških vsebin, refleksij in analiz s področja založništva in knjige v slovenskem jeziku v spletnih medijih;
* uveljavljanje in promocija kakovostnih izvirnih in prevodnih knjižnih del, literarne kritike ter refleksije in analiz širše kulture in družbe skozi literaturo;
* podpora razvoju elektronskega založništva, zvočnih knjig in delovanju slovenskih spletnih medijev;
* promocija in uveljavljanje del slovenskih avtorjev, tudi v perspektivi projekta »Slovenija, častna gostja mednarodnih knjižnih sejmov v Bologni in Frankfurtu«.

1. **Obdobje sofinanciranja, okvirna vrednost javnega razpisa, izvedba postopkov sofinanciranja, obdobje za porabo sredstev ter sprememba ali prekinitev sofinanciranja**

Okvirna vrednost razpoložljivih sredstev za izvedbo javnega razpisa znaša 100.000,00 EUR, od tega predvidoma 55.000,00 EUR za področje: Elektronske in zvočne knjige (EZ**-**K) ter 45.000,00 EUR za področje: Spletni mediji (SM).

Sofinancirani kulturni projekti morajo biti javno dostopni najkasneje do 31. decembra 2021.

Na tem javnem razpisu izbrani prijavitelji bodo dodeljena sredstva prejeli za sofinanciranje kulturnega projekta, izvedenega v letu 2021. Sredstva, dodeljena v okviru tega razpisa, morajo biti porabljena v letu 2021 oz. v plačilnih rokih, kot jih bo določal veljavni zakon o izvrševanju proračuna Republike Slovenije ter pogodba o sofinanciranju.

JAK si pridržuje pravico, da ne razdeli vseh okvirno določenih sredstev tega javnega razpisa.

JAK bo v prvi fazi izvedbe tega javnega razpisa preverila izpolnjevanje razpisnih pogojev prijaviteljev, v drugi fazi bo pristojna strokovna komisija vloge prijaviteljev ovrednotila po razpisnih kriterijih, nato bo JAK izdala odločbe o sofinanciranju za leto 2021 ter o višini dodeljenih sredstev za kulturne projekte, sprejete v sofinanciranje.

Če JAK na podlagi rednega ali izrednega nadzora sofinanciranega kulturnega projekta ugotovi, da izbrani kulturni projekt v celoti ali delno ni bil izveden, da je bila izvedba kulturnega projekta neskladna s prijavno vlogo ali pogodbo, pomanjkljiva ali na neustrezni ravni, da se dejanski stroški kulturnega projekta razlikujejo od navedenih v prijavni dokumentaciji oziroma sklenjeni pogodbi o sofinanciranju kulturnega projekta, ali da prijavitelj ni upošteval v pogodbi določenih drugih obveznosti, lahko JAK zahteva delno ali celotno vračilo že izplačanih sredstev z zakonitimi obrestmi, pri čemer lahko prekine sofinanciranje na tem javnem razpisu izbranega kulturnega projekta.

Če se v času izvedbe postopkov tega javnega razpisa obseg sredstev, ki je v državnem proračunu namenjen za sofinanciranje JAK, zmanjša do takšne mere, da ne zagotavlja izpolnitve ciljev razpisa, lahko JAK postopek razpisa ustavi, v primeru že izdanih odločb izda nadomestne odločbe, s katerimi ustrezno spremeni odločitev o sofinanciranju kulturnih projektov oziroma spremeni ali prekine že sklenjene pogodbe o sofinanciranju kulturnih projektov.

Če se poveča obseg sredstev JAK, namenjenih javnim razpisom in pozivom, lahko JAK v primeru že zaključenega izbora projektov zviša obseg sofinanciranja že odobrenih projektov in spremeni oziroma dopolni že sklenjene pogodbe o financiranju in izvedbi projektov ali pa odobri financiranje projektov, ki so bili uvrščeni na rezervno listo.

Vsa tveganja pri izvajanju kulturnega projekta pred izdajo odločbe in podpisom pogodbe o sofinanciranju izbranega kulturnega projekta nosi njegov izvajalec.

1. **Višina sofinanciranja in upravičeni stroški**

**Višina sofinanciranja:**

**ELEKTRONSKE IN ZVOČNE KNJIGE(EZ-K):** JAK bo izbranim izvajalcem kulturnega projekta sofinancirala upravičene stroške kulturnega projekta, pri čemer je najvišji znesek sofinanciranja za posamično elektronsko knjigo 70,00 EUR, pri zahtevnih pretvorbah (z več kot 40 % deležem vizualnih vsebin ali obsežnim znanstvenim aparatom) pa največ 200,00 EUR.

Najvišji znesek sofinanciranja za posamično zvočno knjigo je 500,00 EUR.

**SPLETNI MEDIJI (SM):** JAK bo izbranim izvajalcem sofinancirala upravičene stroške kulturnega projekta v spletnem mediju, pri čemer je najvišji znesek sofinanciranja 12.000,00 EUR.

**Upravičeni stroški:**

Upravičeni stroški kulturnega projekta so stroški, nastali pri aktivnostih, ki so povezane s projektom, sprejetim v sofinanciranje, so v skladu s predmetom in namenom razpisa, opredeljeni v prijavi prijavitelja, skladni z načeli dobrega finančnega poslovanja, zlasti glede cenovne primernosti in stroškovne učinkovitosti, dejansko nastali, so prepoznavni in preverljivi, podprti z izvirnimi verodostojnimi dokazili ter niso in ne bodo financirani iz drugih virov.

Donacije, druge nefinančne prihodke in nefinančne vložke soorganizatorjev, ki povečujejo skupno vrednost kulturnega projekta, je potrebno napovedati v prijavi.

JAK sofinancira le upravičene stroške, ki so nastali od 1. 1. 2021 dalje.

Med upravičene stroške sodijo stroški, neposredno in dokazljivo povezani z izvedbo prijavljenega kulturnega projekta.

Kot upravičeni stroški se priznajo vrednosti stroškov, izkazane na računu ali drugi ustrezni računovodski listini, vendar brez obračunanega davka na dodano vrednost (DDV). Upošteva se neto vrednost računa, razen v primeru, ko prijavitelj ne more odbiti celotnega DDV. V tem primeru se kot strošek prizna tudi del DDV, ki si ga prijavitelj ne more povrniti (Zakon o davku na dodano vrednost, Uradni list RS, št. 10/2010-UPB2, 85/2010).

Kot dokazila o nastanku upravičenega stroška je pri stroških avtorskega dela potrebno priložiti seznam in kopije sklenjenih avtorskih ali drugih pogodb. Kot potrdila o izvedenih plačilih pri stroških zaposlenih štejejo izpiski bančnih transakcijskih računov, iz katerih so razvidna nakazila plač zaposlenim, ter plačila davkov in prispevkov oziroma potrdilo Davčne uprave RS, da so plačani vsi davki in druge obvezne dajatve. Pri stroških drugih storitev, ki so neposredno povezane izvedbo projekta, kot potrdila o izvedenih plačilih štejejo izpiski bančnih transakcijskih računov, iz katerih so razvidna plačila računov in nakazila avtorskih honorarjev skupaj z davki in prispevki ter druga ustrezna potrdila o izvedenih plačilih.

Za vsak strošek, pri katerem JAK ob pregledu zahtevka za izplačilo ne najde neposredne povezave med nastankom stroška in izvedbo projekta, oziroma če ugotovi, da nastali strošek ni povezan z izvedbo prijavljenega projekta, ne glede na to, ali ta dejansko obstaja, lahko JAK od prejemnika sredstev zahteva dodatna pojasnila ali izjave, ki dokazujejo nastanek stroška za izvedbo projekta.

**Upravičeni stroški na področju Elektronske in zvočne knjige (EZ-K) so**:

* stroški priprave in izdelave elektronskih in/ali zvočnih knjig.

Med upravičene stroške na področju Elektronske in zvočne knjige ne sodijo nakup osnovne in programske opreme ter stroški vzpostavitve ali vzdrževanja spletnih strani z elektronskimi knjigami.

**Upravičeni stroški na področju Spletni mediji (SM) so:**

* sklop A: stroški avtorskega dela (avtorji prispevkov, fotografi, lektorji idr.),
* sklop B: stroški uredniškega dela (za urednika/-e prijavljenega projekta v spletnem mediju največ 30 % upravičenih stroškov projekta);
* splošni stroški delovanja (največ 10 % upravičenih stroškov projekta).

Med upravičene stroške na področju Spletni mediji ne sodi nakup osnovne in programske opreme.

Za tiste stroške, ki so predmet sofinanciranja in jih prijavitelj pri JAK uveljavlja kot upravičene stroške, prijavitelj ne sme prejeti sredstev drugih javnih financerjev (velja prepoved dvojnega financiranja).

1. **Pogoji za sodelovanje na javnem razpisu**

**5.1. Pogoji za sodelovanje na področju Elektronske in zvočne knjige (EZ-K)**

Prijavitelji na javnem razpisu na področju (EZ-K)morajo izpolnjevati naslednje pogoje:

* da so najmanj dve (2) leti registrirani za opravljanje založniške dejavnosti v Sloveniji ali zamejstvu;
* da imajo poravnane pogodbene obveznosti do JAK;
* da prijavitelji za tiste stroške, ki so predmet sofinanciranja in jih pri JAK uveljavljajo kot upravičene stroške, niso prejeli sredstev drugih financerjev;
* da se z istim kulturnim projektom na javni razpis prijavljajo samo enkrat;
* da za isti kulturni projekt na javni razpis poda vlogo le en prijavitelj;
* da dovoljujejo objavo osebnih podatkov z namenom objave rezultatov razpisa na spletni strani JAK RS, skladno z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP, 23/14, 50/14, 19/15 – odl. US,102/15 in 7/18) in Zakonom o varstvu osebnih podatkov (Uradni list RS, št. 94/07 – uradno prečiščeno besedilo);
* da nimajo omejitve poslovanja na podlagi Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo);
* da je iz javno dostopnih evidenc AJPES in spletnega servisa Gvin.com <http://www.bisnode.si/produkt/gvin/> razvidno, da na dan oddaje vloge (ki je popolna) poslujejo brez blokiranega tekočega računa,
* da niso v postopku prisilne poravnave, stečaja ali prisilnega prenehanja;
* da za leto 2021 prijavljajo kulturni projekt izdelave in objave elektronskih in/ali zvočnih knjig, ki vključuje skupno najmanj šest (6) naslovov izvirnih in/ali prevodnih leposlovnih, esejističnih ali humanističnih knjižnih del za odrasle, mladino ali otroke, od tega najmanj tri (3) dela sodobnih avtorjev, upoštevaje opredelitev področja iz točke 2 javnega razpisa;
* da ne prijavljajo knjižnih del, vključenih v pogodbe o sofinanciranju v letu 2021 iz naslova razpisov JR10-KNJIŽNI PROGRAM-2020-2023, JR3-KNJIGA-2020-2021, področje Izdaja knjig in JR8-VKP-2019-2021, razen v primeru, da v okviru navedenih razpisov niso in ne bodo uveljavljali tovrstnih upravičenih stroškov za izdelavo in objavo e-knjig ali zvočnih knjig (prepoved dvojnega financiranja);
* da ne prijavljajo kulturnega projekta, ki vključuje učbenike in druga pedagoška gradiva, priročnike, razstavne kataloge, zbornike simpozijev in priložnostne zbornike, objave rezultatov znanstvenih raziskav in znanstvene monografije, sofinancirane na razpisih Javne agencije za raziskovalno dejavnost RS;
* da imajo pridobljene in urejene avtorske pravice za izdajo elektronskih in/ali zvočnih knjig, vključenih v prijavljeni kulturni projekt;
* da prijavljajo knjižna dela, ki do 1. 1. 2021 še niso bila javno dostopna kot elektronske in/ali zvočne knjige;
* da je zaprošeni najnižji znesek sofinanciranja upravičenih stroškov izdelave elektronskih knjig 420,00 EUR na prijavljeni kulturni projekt, pri čemer je lahko najvišji znesek sofinanciranja za izdelavo posamične elektronske knjige znotraj prijavljenega projekta 70,00 EUR oz. 200,00 EUR za zahtevne pretvorbe (z več kot 40 % deležem vizualnih vsebin ali z obsežnim znanstvenim aparatom);
* da je zaprošeni najnižji znesek sofinanciranja upravičenih stroškov izdelave zvočnih knjig 3.000,00 EUR na prijavljeni kulturni projekt, pri čemer je lahko najvišji znesek sofinanciranja za izdelavo posamične zvočne knjige znotraj prijavljenega projekta 500,00 EUR;
* da prijavitelj zagotavlja javno dostopnost sofinanciranih elektronskih in zvočnih knjig najkasneje do 31. decembra 2021;
* prijavljeni kulturni projekt mora biti finančno uravnotežen, kar pomeni, da morajo biti prihodki in odhodki prijavljenega kulturnega projekta enaki.

**5.2. Pogoji za sodelovanje na področju Spletni mediji (SM)**

Prijavitelji na javnem razpisu na področju SM morajo izpolnjevati naslednje posebne pogoje:

* da so pravna oseba zasebnega prava, najmanj dve (2) leti registrirana za opravljanje kulturne ali založniške dejavnosti v Sloveniji ali zamejstvu;
* da so na dan objave razpisa vpisani v razvid medijev pri Ministrstvu za kulturo RS;
* da imajo poravnane pogodbene obveznosti do JAK;
* da dovoljujejo objavo osebnih podatkov z namenom objave rezultatov razpisa na spletni strani JAK RS, skladno z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP, 23/14, 50/14, 19/15 – odl. US,102/15 in 7/18) in Zakonom o varstvu osebnih podatkov (Uradni list RS, št. 94/07 – uradno prečiščeno besedilo);
* da nimajo omejitve poslovanja na podlagi Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo);
* da je iz javno dostopnih evidenc AJPES in spletnega servisa Gvin.com <http://www.bisnode.si/produkt/gvin/> razvidno, da na dan oddaje vloge (ki je popolna) poslujejo brez blokiranega tekočega računa,
* da niso v postopku prisilne poravnave, stečaja ali prisilnega prenehanja;
* da prijavitelji za tiste stroške, ki so predmet sofinanciranja in jih pri JAK uveljavljajo kot upravičene stroške, niso prejeli sredstev drugih financerjev;
* da na razpis ne prijavljajo projektov, za katere so že pridobili sredstva iz drugih javnih virov v višini najmanj 50 % od celotne vrednosti projekta;
* da ne prijavljajo projektov, ki po vsebini primarno sodijo na področje izobraževanja, športa, znanosti ali zabave;
* da se z istim kulturnim projektom na javni razpis prijavljajo samo enkrat;
* da za isti kulturni projekt na javni razpis poda vlogo le en prijavitelj;
* da prijavljajo kulturni projekt z naslednjimi vsebinami: literarne kritike aktualne izvirne in prevodne knjižne produkcije za odrasle, mladino in otroke, analize in refleksije s področja založništva in širše s področja knjige ter refleksije širše kulture in družbe v povezavi z literaturo;
* da je prijavljeni kulturni projekt sestavljen iz najmanj desetih (10) literarnih kritik oz. analiz in refleksij s področja založništva in širšega področja knjige ter refleksij širše kulture in družbe v povezavi z literaturo, od tega je najmanj dvajset odstotkov kritik ali analiz mladinske in otroške književnosti;
* da bodo za objavo literarnih kritik, analiz in refleksij s področja založništva in širše s področja knjige ter refleksij širše kulture in družbe v povezavi z literaturo zagotovili avtorski honorar najmanj 150,00 EUR bruto na objavljeni prispevek;
* da bodo vsi objavljeni sofinancirani prispevki v spletnem mediju na vidnem mestu označeni s pripisom »Objavo je omogočila Javna agencija za knjigo RS«;
* da je zaprošeni najvišji znesek sofinanciranja upravičenih stroškov kulturnega projekta 12.000 EUR;
* da prijavitelj zagotavlja javno dostopnost kulturnega projekta v spletnem mediju najmanj še 6 mesecev po izteku obdobja financiranja;
* prijavljeni kulturni projekt mora biti finančno uravnotežen, kar pomeni, da morajo biti prihodki in odhodki prijavljenega kulturnega projekta enaki.

1. **Kriteriji za ocenjevanje prijav**

|  |  |  |
| --- | --- | --- |
|  | **Kriteriji Elektronske in zvočne knjige (EZ-K)** | **Možno št. točk** |
| 1. | Reference prijavitelja, s poudarkom na področju elektronskega založništva ali založništva zvočnih knjig | 10 |
| 2. | Kakovost prijavljenih knjižnih del | 10 |
| 3. | Pomen kulturnega projekta elektronskih in/ali zvočnih knjig za obogatitev trga elektronskih in/ali zvočnih knjig v slovenščini | 10 |
| 4. | Javna dostopnost elektronskih in/ali zvočnih knjig (načrt objave in promocije elektronskih ali zvočnih knjig ter navedba distribucijskih kanalov) | 10 |
|  | **Skupno število točk** | **40** |

|  |  |  |
| --- | --- | --- |
|  | **Kriteriji Spletni mediji (SM)** | **Možno št. točk** |
| 1. | Reference spletnega medija in urednika/-ov | 10 |
| 2. | Kakovost prijavljenega kulturnega projekta v skladu s cilji, opredeljenimi v 2. točki besedila razpisa (sodelujoči avtorji, uredniški koncept …) | 10 |
| 3. | Prispevek kulturnega projekta k uveljavljanju in promociji raznovrstnih knjižnih del, področja knjige, literarne kritike ter refleksije kulture in družbe skozi literaturo v javnosti. | 10 |
| 4. | Obiskanost in vidnost spletnega medija – število dnevnih obiskov, dostopnost na različnih napravah, prilagojenost na mobilne naprave. | 10 |
|  | **Skupno število točk** | **40** |

1. **Uporaba kriterijev in povzetek načina ocenjevanja vlog**

Najvišje možno število prejetih točk za projekt je 40. Najnižje število točk za sprejetje kulturnega projekta v sofinanciranje je 32 (spodnji točkovni prag).

Za sofinanciranje bodo izbrani kulturni projekti, ki bodo v postopku izbire po kriterijih javnega razpisa ocenjeni višje.

V primeru, da skupni znesek sofinanciranja kulturnih projektov, ki so presegli minimalni prag, preseže znesek razpisnih sredstev, bodo sredstva dodeljena kulturnim projektom, ki so pri ocenjevanju prejeli več točk, kulturni projekti, ki bodo dosegli minimalni prag točk, pa bodo uvrščeni na rezervno listo in sofinancirani v primeru odpovedi katerega od kulturnih projektov ali v primeru povišanja sredstev.

Višina odobrenih sredstev za kulturni projekt na področjih EZ-K in SM je odvisna od kakovosti, obsega in zahtevnosti projekta ter sredstev, ki so namenjena razpisu. Višina odobrenih sredstev ni neposredno povezana s seštevkom točk (točke se ne prevajajo v znesek sofinanciranja).

1. **Razpisni rok in način oddaje vlog**

Vloga mora biti izpolnjena na predpisanih razpisnih obrazcih in mora vsebovati vse obvezne priloge in podatke, določene v razpisni dokumentaciji.

Dokumentacija javnega razpisa je na voljo na spletni strani JAK [www.jakrs.si](http://www.jakrs.si). Dokumentacijo javnega razpisa lahko zainteresirani v roku javnega razpisa dvignejo v glavni pisarni JAK vsak delovnik med 10. in 12. uro.

Prijava je vložena pravočasno, če jo JAK prejme, preden se izteče rok za vložitev prijav. Če se prijava pošlje priporočeno po pošti, se za dan, ko JAK prejme prijavo, šteje dan oddaje na pošto. Enako velja za elektronsko prijavo, ki jo mora JAK prejeti, preden se izteče rok za vložitev prijav.

Prijavitelji morajo v celoti izpolnjeno vlogo v predpisanem roku poslati s priporočeno pošto ali jo oddati osebno vsak delavnik med 10. in 12. uro na naslov: Javna agencija za knjigo RS, Metelkova 2b, 1000 Ljubljana.

Rok za zbiranje prijav prične teči na dan objave javnega razpisa v Uradnem listu RS in na spletni strani JAK dne **26. 3. 2021** ter traja doizteka zadnjega dne roka za oddajo vlog, ki je **26. 4. 2021.**

Vlogo je treba oddati v zaprti kuverti in na sprednjo stran kuverte napisati »NE ODPIRAJ – VLOGA NA JAVNI RAZPIS JR9–E–ZALOŽNIŠTVO–2021« ter obvezno dopisati področje, na katerega se prijavitelj prijavlja (za Elektronske in zvočne knjige: EZ-K; za Spletne medije: SM). Na hrbtni strani kuverte je obvezna navedba naziva in naslova prijavitelja.

Hkrati mora prijavitelj najkasneje tega dne **prijavni obrazec poslati po elektronski pošti na naslov: knjige.projektni@jakrs.si** v tekstovnem dokumentu (npr. Word, Open Office), zadeva/subject elektronskega sporočila pa naj vsebuje naziv prijavitelja ter prijavljenega področja.

Za popolno se šteje vloga, ki je do izteka roka razpisa vložena v pisni obliki in poslana po elektronski pošti.

**Prijavitelj, ki se prijavlja na obe področji javnega razpisa, mora** **vlogo za posamično področje razpisa poslati v svoji, ločeni kuverti in za vsako področje razpisa posebej izpolniti ustrezen obrazec.**

1. **Plačilo tarife ob prijavi na javni razpis**

Prijavitelji so skladno z določbami Tarife o izvajanju storitev Javne agencije za knjigo RS (Uradni list RS, št. 4/13 in 50/14) ob prijavi dolžni k vlogi priložiti potrdilo o plačilu tarife v višini 25,00 EUR. Če potrdilo ne bo priloženo, bo prijavitelj pozvan k dopolnitvi. Če po preteku roka za dopolnitev JAK ne bo prejela ustreznega potrdila, bo vloga zavržena kot nepopolna.

1. **Izpolnjevanje razpisnih pogojev, način obravnavanja vlog in odločanje o izboru**

Izpolnjevanje razpisnih pogojev ugotavlja komisija za odpiranje vlog, ki jo izmed zaposlenih na JAK imenuje v. d. direktorja JAK.

Če se prijavitelj na ta razpis prijavi s kulturnim projektom, ki vsebinsko ne izpolnjuje pogojev tega razpisa, in ga strokovna komisija ne more oceniti s kriteriji, navedenimi v razpisnem besedilu, se vloga zavrže kot vloga neupravičenega prijavitelja.

Vloge, ki ne bodo izpolnjene v celoti, na originalnih, datiranih, žigosanih in podpisanih prijavnih obrazcih in ki ne bodo v celoti oddane tako v elektronski kot v fizični obliki oz. ne bodo izpolnjene v skladu z zahtevami dokumentacije tega javnega razpisa, se bodo štele kot nepopolne.

JAK bo prijavitelje, katerih vloge bodo formalno nepopolne, pozvala, da jih dopolnijo v roku petih (5) dni po prejetju poziva k dopolnitvi. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave.

Za prepozne bodo štele vloge, ki ne bodo oddane v tiskani in elektronski obliki, in sicer priporočeno po pošti in po elektronski pošti do vključno **26. 4. 2021** oz. do tega dne ne bodo v poslovnem času oddane v glavni pisarni JAK. Nepravočasne vloge bodo izločene iz nadaljnje obravnave s sklepom o zavrženju.

Prijavitelji, ki ne bodo izpolnjevali predhodno navedenih pogojev za posamezno razpisno področje, bodo kot neupravičene osebe izločeni iz nadaljnje obravnave s sklepom o zavrženju.

JAK lahko v primeru naknadne ugotovitve o neizpolnjevanju razpisnih pogojev in po že izdani odločbi o izboru kulturnega projekta spremeni odločitev in s prijaviteljem ne sklene pogodbe. Prav tako lahko v primeru naknadne ugotovitve o neizpolnjevanju razpisnih pogojev ali pogodbenih obveznosti v času izvajanja nadzora razveže že sklenjeno pogodbo, v primeru že izplačanih sredstev pa zahteva povračilo dela ali celotnih sredstev.

V primeru, da več prijaviteljev na ta razpis prijavi isti kulturni projekt v celoti ali delu, se vse vloge vseh prijaviteljev teh prijav zavržejo zaradi neizpolnjevanja razpisnih pogojev kot vloge neupravičenih oseb.

JAK prijavne dokumentacije in prilog ne bo vračala prijaviteljem.

Oddaja vloge pomeni, da se predlagatelj strinja z vsemi pogoji in kriteriji javnega razpisa JR9–E–ZALOŽNIŠTVO–2021.

Pravočasne vloge in popolne vloge upravičenih oseb bodo predložene v obravnavo pristojni strokovni komisiji JAK.

O dodelitvi sredstev bo na podlagi poročila pristojne strokovne komisije JAK odločil v. d. direktorja JAK z odločbo o sofinanciranju posameznega kulturnega projekta.

Odpiranje vlog bo potekalo na JAK, Metelkova 2b, 1000 Ljubljana in ne bo javno.

1. **Dokumentacija javnega razpisa**

Dokumentacija javnega razpisa obsega:

* besedilo javnega razpisa JR9–E–ZALOŽNIŠTVO–2021,
* prijavni obrazec za posamezno področje razpisa:
* **Elektronske in zvočne knjige (EZ-K),**
* **Spletni mediji (SM).**

Prijavitelji morajo predložiti v celoti izpolnjeno naslednjo dokumentacijo razpisa:

* **Področje Elektronske in zvočne knjige (EZ-K):**
* prijavni obrazec OBR1–EZ-K–2021 Predstavitev projekta z izjavami prijavitelja,
* dokazilo o plačilu tarife JAK, skladno s Tarifo za izvajanje storitev Javne agencije za knjigo Republike Slovenije (UL RS, št. 4/13 in 50/14).
* **Spletni mediji (SM):**
* prijavni obrazec OBR1–SM–2021 Predstavitev projekta z izjavami prijavitelja,
* prijavni obrazec OBR2–SM–2021 Finančna konstrukcija projekta,
* dokazilo o plačilu tarife JAK, skladno s Tarifo za izvajanje storitev Javne agencije za knjigo Republike Slovenije (UL RS, št. 4/13 in 50/14).

**Pristojna uslužbenka za dodatne informacije in pojasnila**

Informacije lahko dobite na spletni strani JAK www.jakrs.si, po telefonu vsak delavnik med 10. in 12. uro in po elektronski pošti pri pristojni svetovalki:

Vlasta Vičič, tel: 01 369 58 26, vlasta.vicic@jakrs.si

Sebastjan Eržen

v. d. direktorja Javne agencije za knjigo RS